Okresná prokuratúra Dunajská Streda 
Nám. sv. Štefana 1, 929 21 Dunajská Streda 1 	

Sp. zn. : 1 Pv 410/14/2201	Dunajská Streda, 10.12.2014
EEČ : 2-16-364-2014

U Z N E S E N I E

Trestná vec:	obvinený XXXXX 
Prečin:	Neodvedenie dane a poistného podľa § 277 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátor Okresnej prokuratúry Dunajská Streda
Podľa § 215 odsek 1 písmeno h Trestného poriadku s poukazom na § 86 odsek 1 písmeno e Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX

            v období od XXXXX až do XXXXX v Dunajskej Strede, ako jediný konateľ platiteľa poistného, spoločnosti XXXXX,  so sídlom Dunajská Streda, XXXXX zrazil  svojim zamestnancom  zákonom stanovené poistné na sociálne poistenie a príspevky na starobné dôchodkové sporenie vo výške XXXXX eur, avšak oprávnenému príjemcovi XXXXX uvedenú sumu neodviedol, čím spôsobil škodu v tejto výške,

              v období od XXXXX v Dunajskej Strede, ako jediný konateľ platiteľa poistného, spoločnosti XXXXX,  so sídlom Dunajská Streda, XXXXX oprávnenému príjemcovi XXXXX XXXXX nezaplatil zákonom stanovené poistné na sociálne poistenie a príspevky na starobné dôchodkové sporenie za zamestnávateľa vo výške XXXXX eur,  čím spôsobil škodu v tejto výške,

pretože z a n i k l a   t r e s t n o s ť   č i n u.

Odôvodnenie:

	Vyšetrovateľ odboru kriminálnej polície Okresného riaditeľstva PZ v Dunajskej Strede (ďalej len „vyšetrovateľ PZ“) uznesením č. ORP-307/2-VYS-DS-2014 zo dňa 07.05.2014 podľa § 199 ods. 1 Trestného poriadku začal trestné stíhanie a súčasne podľa § 206 ods. 1 Trestného poriadku vzniesol obvinenie XXXXX za prečin neodvedenia dane a poistného podľa § 277 ods. 1 Trestného zákona a prečin nezaplatenia dane a poistného podľa § 278 ods. 1 Trestného zákona, ktorých sa mal dopustiť na tom skutkovom základe, ako je uvedené vo výrokovej časti tohto uznesenia.

Dňa 11.11.2014 mi vyšetrovateľ PZ predložil návrh na zastavenie trestného stíhania obvineného XXXXX podľa § 215 ods. 1 písm. h) Trestného poriadku s poukazom na § 86 písm. e) Trestného zákona. Uvedený návrh vyšetrovateľ PZ odôvodnil tým, že v zmysle ustanovenia § 86 písm. e) Trestného zákona zanikla trestnosť trestného činu, nakoľko obvinený uhradili svoj nedoplatok na poistnom na sociálne poistenie, čo potvrdil aj splnomocnenec Sociálnej poisťovne. 

	Dôkazmi zadováženými v priebehu vyšetrovania bolo preukázané spáchanie jednotlivých skutkov konaním obvineného, a to jednak priznaním obvineného, ale aj výsluchom splnomocnenca Sociálnej poisťovne, svedka a listinnými dôkazmi.  

Obvinený XXXXX sa vo svojej výpovedi k spáchaniu skutku priznal. Uviedol tiež, že v období mesiacov júl a august 2014 svoj dlh na poistnom na sociálne poistenie v plnej výške vyrovnal, pričom v mesiaci október 2014 mu Sociálna poisťovňa aj vrátila preplatok na sociálnom poistení.

Splnomocnenec poškodeného XXXXX, splnomocnená na zastupovanie Sociálnej poisťovne, pobočka Dunajská Streda, zo dňa 03.06.2011, vo svojej výpovedi vyčíslila nedoplatky na sociálnom poistení za zamestnancov spoločnosti XXXXX., ktorej konateľom je obvinený, a ktoré boli zrazené v zmysle zákona, avšak neodvedené Sociálnej poisťovni, ako aj sociálne postenie za zamestnávateľa, a to za obdobie od novembra februára 2011 do júla 2013. 

Svedok XXXXX, zamestnanec spoločnosti XXXXX, vo svojej výpovedi potvrdil, že výplatu dostával riadne a včas. O neodvádzaní poistného na sociálne poistenie zamestnávateľom nemal žiadnu vedomosť.

V rámci vyšetrovania boli zabezpečené listinné dôkazy, a to rozpis dlžoby od Sociálnej poisťovne, ako aj mesačné výkazy poistného a príspevkov spoločnosti Work-Land s.r.o., v predmetnom období. Zároveň boli zabezpečené ako listinné dôkazy kópie poštových poukazov a výdavkových pokladničných dokladov, ktoré preukazujú tvrdenia obvineného o dodatočnom splnení svojej povinnosti voči Sociálnej poisťovni 

Podľa § 277 ods. 1 Trestného zákona sa trestného činu neodvedenia dane a poistného dopustí ten, kto v malom rozsahu zadrží a neodvedie určenému príjemcovi splatnú daň, poistné na sociálne poistenie, verejné zdravotné poistenie alebo príspevok na starobné dôchodkové sporenie, ktoré zrazí alebo vyberie podľa zákona, v úmysle zadovážiť sebe alebo inému neoprávnený prospech.

Podľa § 278 ods. 1 Trestného zákona kto vo väčšom rozsahu nezaplatí splatnú daň, poistné na sociálne poistenie, verejné zdravotné poistenie alebo príspevok na starobné dôchodkové sporenie, potrestá sa odňatím slobody až na tri roky.

Zo všetkých vyššie uvedených zadovážených dôkazov vyplýva, že obvinený ako konateľ a jediný zodpovedný zástupca platiteľa poisteného, spoločnosti XXXXX., sa dopustil vyššie popísaných skutkov s vyššie uvedenou právnou kvalifikáciou. Obvinený ako konateľ spoločnosti v období od 01.02.2011 do 31.07.2013 zrazil svojmu zamestnancovi poistné na sociálne poistenie, avšak tieto prostriedky určenému príjemcovi - Sociálnej poisťovni, neodviedol. Zároveň obvinený ako konateľ spoločnosti v období od 01.09.2011 do 31.07.2013 nezaplatil Sociálnej poisťovni poistné na sociálne poistenie, hoci v uvedenom období mal na to dostatok finančných prostriedkov. Svojim konaním tak naplnil všetky znaky skutkovej podstaty trestného činu - prečinu neodvedenia dane a poistného podľa § 227 ods. 1 Trestného zákona a prečinu nezaplatenia dane a poistného podľa § 278 ods. 1 Trestného zákona. Zároveň však bolo zistené a preukázané, že obvinený v súlade s podmienkami upraveným v § 86 písm. e) Trestného zákona naplnil podmienky účinnej ľútosti, keď dodatočne zaplatil splatné poistné ešte pred tým, ako mal možnosť oboznámiť sa výsledkami vyšetrovania

Podľa § 215 ods. 1 písm. h) Trestného poriadku prokurátor zastaví trestné stíhanie, ak zanikla trestnosť činu.

Podľa § 86 písm. e) Trestného zákona trestnosť trestného činu zaniká aj vtedy, ak ide o trestný čin skrátenia dane a poistného podľa § 276, neodvedenia dane a poistného podľa § 277 alebo nezaplatenia dane a poistného podľa § 278, ak splatná daň a jej príslušenstvo alebo poistné boli dodatočne zaplatené najneskôr v nasledujúci deň po dni, keď sa páchateľ po skončení jeho vyšetrovania mohol oboznámiť s jeho výsledkami,. 
  
	Z uvedených skutočností teda vyplýva, že obvinený svojím konaním splnil podmienky  uvedené v ustanovení § 86 písm. e) Trestného zákona o účinnej ľútosti pri trestnom čine neodvedenia dane a poistného podľa § 277 ods. 1 Trestného zákona a prečin nezaplatenie dane a poistného § 278 ods. 1 Trestného zákona.

	Z vyššie uvedených dôvodov som preto rozhodla tak, ako je to uvedené vo výrokovej často tohto uznesenia.

Poučenie:
Proti tomuto rozhodnutiu je prípustná sťažnosť, ktorú je možné 
                          podať do 3 dní od jeho doručenia cestou označenej prokuratúry
                          na Krajskú prokuratúru v Trnave. Sťažnosť má odkladný účinok.

JUDr. Marián Zvoda
prokurátor